Københavns Adresseavis, 1764-09-21
J det tredie Fag: Det Høy Fyrstelige Hessen=Casselske Vaaben med Underskrift: Hessens herlig Vaaben=Smykke. Skinner med al Held og Lykke. 3) Hos Hr. Raadmand Friis var Værelserne inden i illumineerte med Pyramider, og Huset uden paa behængt med Lamper, men for Døren præsenteredes en Hauge i Perspectiv, hvori et Alter, paa hvilket laae to brændende Hierter, hvorhos en Engel som udblæsede disse Ord: Jorden Bønner vil til Himlen sende, At de Hierter maae bestandig brænde: J en Himmelsk Kierlighed. Der oven over begge de Høye Navne i Træk, hvorved ogsaa en Engel som udblæsede følgende: Himlen disse Navne stedse krone, Og omringe deres Jordisk Throne, Med Lyksalighed og Fred. 4) Paa Giestgivergaarden Prinsen, var og i Vindverne, Lys, og i Qvisten følgende Vers i Form af en Pocal med Laag: Vi hiertelig os glædede Da C. og W. fik W. og C. Men da vor Bye den Glæde fik Vor Cron=Prins med Prins Frederich. Tillige vilde os besøge, For vores Glæde at forøge, Da raabte hver udi vor Bye, Vivat! Vivat: Vivat! Gud bevare Kongen og det gandske Konge=Huus Til den gandske Verden smuler i sit Gruus. 5) Hos Uhrmageren saaes: 1) De Høye Formælede i en Reyse Vogn hvorover deres Navne i Træk, og neden under følgende Strophe. Glüch zum Reise, Ehr und Preis, Folgt Euch alle Tage. 2) Et af ham selv forfærdiget Springvand som dreves med Maskiner, og hvorved af Vandet sprang en grøn Pommerantz, saa stor som en Valnød. J Torsdags Formiddag begav samtlige Høye Herskaber med Damer og Cavaillerer sig til Dom Kirken for at besee de Kongelige Begravelser og blev da igien paraderet af Borgerskabet fra Pa gien til Kirken, hvor Orgelværket blev hørt imedens Høystsamme der opholdte sig; og dernæst igien begav sig til Palaien hvor med Deres Kongelige Høyheder Prinserne blev tagen Afskeed. Hvorpaa de Høye Reysende under Canoners Løsning forlod Staden og blev paa Veyen ud til Ringsted ligeledes ledsagede af forommeldte 17 Mand til Hest. De Høye Reysende ankomme til Ringsted Klokken 1. om Middagen, drog ind paa Ringsted Closter, hvor De spiste til Middag, og var Hendes Durchlauchtighed Abtisinden for Walløe med til Taffels. Denne liden Bye havde gjordt alle muelige Anstalter til at vise deres allerunderdanigste Respect og Kierlighed. 7 Personer med grønne Klæder og galvnerede Hatte vare ridende ud imod Herskabet til Beenløse, som er en Fierding Vey fra Byen, og fulgte Dem ind paa Closteret, og efter at Taffelet var tilEnde fulgte de ligeledes til Hest igiennem Sigersted, som er en halv Miil. Borgerskabet samlede sig Klokken 10. og med flyvende Fahne og klingende Spil og Tromme, trakte op til Torvet, hvor de bleve posterede staaende; indtil Herskabet var passeret forbi, hvorefter de samtlig trakte op, eller marcherede ind paa Gaarden, og stillede sig op mod Gemaks Døren hvor der spistes, og saaledes bleve i samme Orden staaende indtil Sviten under Trommes og Musiqves Lyd var bortfaren. Det blev under Spiisningen enhver tilladt, at gaae ind og see det Høye Herskab, som særdeles mildt og naadigst ansaae enhver, og derefter under mange Velsignelsers Ønsker forsatte Reysen Kl. mod 4, til Corsøer, paa hvilken Vey ved Andtverschou indfandt sig ved Ankomsten om Eftermiddagen Kl. 6 Slet. til allerunderdanigst Opvartning og Parade et ridende Corps med Trompetter for sig fra Slagelse, alle i grøn Uniform, med Guld gallonerede Hatte, som med deres Anfører ved Skoven strax ved Andtverschou allerunderdanigst imodtog og saluterede Allerhøyst bemeldte Høye Herskab sammesteds, og havde den Naade at følge dennem til Andtverschou Slot, hvor de der atter allerunderdanigst saluterede, og derefter endnu havde den Naade at geleide dennem til Corsøer, hvor de tilsidst sammesteds atter aflagde deres allerunderdanigste Salutation. Foruden oven nævnte ridende Corps, haver Borgerskabet af Slagelse, under Gevæhr ligeledes indfunden sig ved Andverschou Slot, og ved sine Officerer, med flyvende Fahne og klingende Spil, allerunderdanigst sammesteds aflagt deres Opvartning. De Hr. Officerer vare alle Uniform udi rød Habit, med Sølv gallonerede Hatte. Desforuden fandtes ved dette Corps 2 Adjutanter ved Fahnen udi høyerød Habit og Guld-gallonerede Hatte, og endnu 9 Grenaderer med sin Anfører, alle gandske uniform. Officererne af dette Corps, saa vel som og det ridende Corps, haver hos Borgmesteren Velædle og Velbyrdige Hr. Cammer=Raad Smith ved Hiemkomsten til Slagelse, ved Pocaler under fuld Musik, allerunderdanigst erindret Allerhøyst bemeldte Høye Herskabs Velgaaende. Magistraten af Slagelse haver ligeledes indfundet sig ved bemeldte Andtverschou Slot og gjordt deres allerunderdanigste Opvartning. De Høye, Reysendes Reyse=Route fra Fredensborg til Altona er ellers følgende: Mandagen den 17de hujus om Aftenen ankommen til Kiøbenhavn, 5 Mile. Tiirsdagen den 18 stille sammesteds. Onsdagen den 19 om Aftenen til Roeskilde, 4 Mile. Torsdagen den 20, om Middagen i Ringsted, 4 Mile, og om Aftenen til Corsøer, 6 Mile.